**1.2 Μυκηναϊκός Πολιτισμός – Τράπεζα θεμάτων (ενδεικτικά θέματα)**

**Θέμα 1ο**

1.α.

(Ι) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη.

1. Στην αποκρυπτογράφηση της γραμμικής Β΄ γραφής συνέβαλε σημαντικά η ανάγνωση της στήλης της Ροζέτας.
2. Στους Μυκηναίους ιδιαίτερα τιμητικός ήταν ο τίτλος βασιλεύς.
3. Πυρήνας του μυκηναϊκού ανακτόρου ήταν το μέγαρο.
4. Η γραμμική Β΄ γραφή, σε αντίθεση με τη γραμμική Α΄, δεν έχει αποκρυπτογραφηθεί.
5. Ο μυκηναϊκός πολιτισμός αναπτύχθηκε στην ηπειρωτική Ελλάδα κατά την ύστερη εποχή του χαλκού (1600-1100 π.Χ.).
6. Η γραμμική Β΄ γραφή χρησιμοποιήθηκε από εξειδικευμένους γραφείς στα μυκηναϊκά ανάκτορα.
7. Βασιλεύς ονομαζόταν ο επικεφαλής μιας οποιασδήποτε επαγγελματικής ομάδας στη Μυκηναϊκή Εποχή.

(ΙΙ) Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις.

1. Η γραμμική Β΄ γραφή ήταν:

α. μη Ελληνική β. σφηνοειδής γ. συλλαβογραφική δ. φωνητική

2. Ανώτατος άρχοντας στα μυκηναϊκά βασίλεια ήταν ο :

α. τελεστής β. λααγέτας γ. άνακτας δ. βασιλιάς

3. Η κύρια πηγή πλούτου και ανάπτυξης των Μυκηναίων ήταν:

α. η γεωργία β. το εμπόριο γ. η κτηνοτροφία δ. η βιοτεχνία

1.β. Να δώσετε το περιεχόμενο των όρων: λααγέτας, μέγαρο (μυκηναϊκής εποχής), άνακτας, γραμμική B΄ γραφή.

**2ο ΘΕΜΑ**

2.α.

1. Ποια ήταν η κοινωνική διαστρωμάτωση των μυκηναϊκών βασιλείων;
2. Ποια ήταν η πολιτική οργάνωση των μυκηναϊκών κρατών;
3. Πώς συνδέεται η τρωική εκστρατεία με τους Μυκηναίους;
4. Να εξηγήσετε τη σημασία που είχε η αποκρυπτογράφηση της γραμμικής Β΄ γραφής.
5. Ποια στοιχεία αποδεικνύουν την πολιτιστική ενότητα του μυκηναϊκού κόσμου;